Paġna Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-muniti juri t-12-il stilla tal-bandiera Ewropea. Il-kitba fuq ix-xifer ta barra tal-munita taż-2 euro hija: 2 *, ripetuta sitt darbiet, darba bis-sew darba bil-maqlub. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu Regolament tal-Kabinett tat-28 ta' Lulju 2015 dwar offerti għal konċessjonijiet għall-ipprospettar u għall-esplorazzjoni ta' depożiti ta' idrokarburi u għall-estrazzjoni ta' idrokarburi, u konċessjonijiet għall-estrazzjoni ta' idrokarburi (Il-Ġurnal tal-Liġijiet 2015, il-partita 1171) Konċessjoni għall-ipprospettar u għall-esplorazzjoni ta' depożiti ta' gass naturali u għall-estrazzjoni ta' gass naturali fiż-żona ta' "Piła", il-blokok ta' konċessjoni 146 u 147. Il-konfini taż-żona koperta minn din il-proċedura tal-offerti huma definiti permezz ta' linji li jgħaqqdu l-punti bil-koordinati segwenti fis-sistema tal-koordinati PL-1992: Iż-żona koperta mill-proċedura tal-offerti tinsab f'dawn id-distretti u l-muniċipalitajiet: Id-distrett ta' Wałcz: il-muniċipalità ta' Wałcz (3,92 % taż-żona); Id-distrett ta' Złotów: il-muniċipalità ta' Krajenka (2,00 %); Id-distrett ta' Czarnków-Trzcianka: il-muniċipalitajiet ta' Trzcianka (9,50 %), Czarnków (0,14 %); Id-distrett ta' Chodzież: il-belt ta' Chodzież (0,25 %), il-muniċipalitajiet ta' Chodzież (10,09 %), Margonin (1,37 %), Szamocin (8,69 %); Id-distrett ta' Wągrowiec: il-muniċipalità ta' Gołańcz (0,09 %). L-għan tax-xogħlijiet li ser isiru fil-formazzjonijiet Permjani huwa d-dokumentazzjoni u l-estrazzjoni ta' depożiti ta' gass naturali fiż-żona deskritta hawn fuq. L-offerti jistgħu jiġu sottomessi minn entitajiet li fir-rigward tagħhom tkun inħarġet deċiżjoni li tikkonferma r-riżultat pożittiv ta' proċedura ta' kwalifika, kif previst fl-Artikolu 49a(16)(1) u (2) tal-Att dwar il-Liġi Ġeoloġika u Minerarja, b'mod indipendenti, jew bħala operatur, fil-każ fejn diversi entitajiet ikunu qegħdin japplikaw b'mod konġunt għall-konċessjoni. L-offerti li jaslu ser jiġu vvalutati mill-kumitat ta' evalwazzjoni tal-offerti abbażi tal-kriterji li ġejjin: il-kapaċitajiet finanzjarji li joffru garanzija adegwata li l-attivitajiet relatati ma', rispettivament, l-ipprospettar u l-esplorazzjoni ta' depożiti ta' idrokarburi u l-estrazzjoni ta' idrokarburi ser isiru, u b'mod partikolari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; il-kapaċitajiet tekniċi għal, rispettivament, l-ipprospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, u b'mod partikolari d-disponibbiltà ta' potenzjal tekniku, organizzazzjonali, loġistiku u ta' riżorsi umani; il-kamp ta' applikazzjoni u l-iskedar tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji proposti; l-esperjenza fl-ipprospettar u fl-esplorazzjoni ta' depożiti ta' idrokarburi jew fl-estrazzjoni ta' idrokarburi, sabiex tkun żgurata operazzjoni sigura, il-protezzjoni tal-ħajja u tas-saħħa tal-bniedem u tal-annimali, u l-ħarsien tal-ambjent; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji, bl-użu ta' elementi innovattivi żviluppati għal dan il-proġett; il-kamp ta' applikazzjoni u l-iskedar tal-ġbir obbligatorju ta' kampjuni miksuba matul l-operazzjonijiet ġeoloġiċi, inklużi kampjuni ċilindriċi tat-tħaffir. Jekk, wara l-valutazzjoni tal-offerti abbażi tal-kriterji speċifikati hawn fuq, żewġ offerti jew aktar jirċievu l-istess punteġġ, l-ammont tat-tariffa għat-twaqqif ta' drittijiet użufruttwarji minerarji dovuti matul il-fażi tal-ipprospettar u tal-esplorazzjoni jintuża bħala kriterju addizzjonali biex jippermetti li ssir għażla finali bejn l-offerti kkonċernati. post: fuq l-art; blokok ta' konċessjoni 146 u 147 konvenzjonali mhux konvenzjonali Ġebel tat-tajn u tat-tafal Karboniferuż Ġebel tat-tajn u tat-tafal Karboniferuż Ġebel ramli Rotliegend Ġebel ramli Rotliegend sedimenti ta' ħamrija żejtnija + ilma kapillari depożiti fil-parti l-inqas fonda tal-baċin (2 500 –3 500 m) bjar referenzjarji: Piła IG-1 (5 482 m) L-attivitajiet koperti mill-konċessjoni għandhom jibdew fi żmien 14-il jum mid-data li fiha ssir finali d-deċiżjoni dwar l-għoti tal-konċessjoni. L-offerent rebbieħ huwa meħtieġ jipprovdi garanzija li tkopri nuqqas ta' konformità jew konformità inadegwata mal-kundizzjonijiet stabbiliti fil-konċessjoni kif ukoll għall-finanzjament tal-għeluq tax-xogħlijiet minerarji jekk il-konċessjoni tiskadi, tiġi rtirata jew ma tibqax valida. Din il-garanzija għandha tingħata għall-perjodu mid-data li fiha tingħata l-konċessjoni sa tmiem il-fażi ta' prospettar u ta' esplorazzjoni. L-ammont tal-garanzija huwa ta' PLN 100 000. Il-forma u d-data tal-ħlas tagħha huma rregolati mill-Artikolu 49x(4) u (5) tal-Att dwar il-Liġi Ġeoloġika u Minerarja. Il-programm minimu tax-xogħlijiet ġeoloġiċi propost għall-fażi tal-ipprospettar u tal-esplorazzjoni jinkludi: Il-perjodu ta' konċessjoni huwa ta' 10 snin, inkluż: fażi ta' prospettar u ta' esplorazzjoni ta' ħames snin, li tibda mid-data li fiha tingħata l-konċessjoni, fażi ta' estrazzjoni, li tibda mid-data li fiha tinkiseb deċiżjoni ta' investiment. L-implimentazzjoni tal-programm ta' ħidma ta' konċessjoni ma għandhiex tikser id-drittijiet tal-propjetarji tal-artijiet u ma tneħħix il-ħtieġa ta' konformità ma' rekwiżiti oħra stabbiliti fil-leġiżlazzjoni, b'mod partikolari l-Att dwar il-Liġi Ġeoloġika u Minerarja, u r-rekwiżiti dwar l-użu tal-art, il-ħarsien tal-ambjent, l-art agrikola u l-foresti, in-natura, l-ilma u l-iskart. Il-prestazzjoni ta' attivitajiet relatati mal-ipprospettar, mal-esplorazzjoni u mal-estrazzjoni ta' idrokarburi għandha tqis il-limitazzjonijiet li jinħolqu mid-diversi miżuri ta' konservazzjoni tan-natura, li mappa tagħhom tista' tinstab fuq is-sit web tad-Direttorat Ġenerali għall-Ħarsien tal-Ambjent (http://geoserwis.gdos.gov.pl). Il-ftehim mudell huwa mehmuż bħala anness ma' dan id-dokument. L-offerti għandhom jispeċifikaw: l-isem (l-isem kummerċjali) u l-uffiċċju reġistrat tal-offerent; is-suġġett tal-offerta, flimkien ma' deskrizzjoni li tiddefinixxi ż-żona li fiha għandha tingħata l-konċessjoni u li għaliha għandhom jiġu stabbiliti drittijiet użufruttwarji minerarji; il-perjodu li għalih ser tingħata l-konċessjoni, it-tul tal-fażi tal-prospettar u tal-esplorazzjoni u d-data tal-bidu tal-attivitajiet; l-għan, il-kamp ta' applikazzjoni u n-natura tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji u informazzjoni dwar ix-xogħlijiet li sejrin isiru biex jinkiseb l-objettiv maħsub u t-teknoloġiji li sejrin jintużaw; skeda ta' żmien, imqassma fi snin, għax-xogħlijiet ġeoloġiċi, inklużi operazzjonijiet ġeoloġiċi, u l-kamp ta' applikazzjoni ta' tali xogħlijiet; il-kamp ta' applikazzjoni u l-iskeda taż-żmien tal-ġbir obbligatorju ta' kampjuni miksuba matul l-operazzjonijiet ġeoloġiċi, inklużi mases ċilindriċi tat-tħaffir, kif imsemmi fl-Artikolu 82(2)(2) tal-Att dwar il-Liġi Ġeoloġika u Minerarja; id-drittijiet miżmuma mill-offerent għall-proprjetà immobbli (iż-żona) li fiha sejrin isiru l-attivitajiet maħsuba, jew id-dritt li għall-istabbiliment tiegħu qed tapplika dik l-entità; lista ta' żoni koperti minn skemi ta' konservazzjoni tan-natura; dan ir-rekwiżit ma jittrattax proġetti li għalihom hija meħtieġa deċiżjoni dwar il-kundizzjonijiet ambjentali; il-mod kif sejrin jiġu bbilanċjati l-impatti ambjentali negattivi tal-attivitajiet maħsuba; il-kamp ta' applikazzjoni tal-informazzjoni ġeoloġika disponibbli għall-offerent; l-esperjenza fil-prospettar u fl-esplorazzjoni ta' depożiti ta' idrokarburi jew fl-estrazzjoni ta' idrokarburi, sabiex tiġi żgurata operazzjoni sigura, il-protezzjoni tal-ħajja u tas-saħħa tal-bniedem u tal-annimali, u l-ħarsien tal-ambjent; il-kapaċitajiet tekniċi għal, rispettivament, il-prospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, u b'mod partikolari d-disponibbiltà ta' potenzjal tekniku, organizzazzjonali, loġistiku u ta' riżorsi umani; il-kapaċitajiet finanzjarji li joffru garanzija adegwata li l-attivitajiet relatati ma', rispettivament, l-ipprospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, ser isiru, u b'mod partikolari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji; l-ammont propost ta' remunerazzjoni għat-twaqqif ta' drittijiet użufruttwarji minerarji, u dan ma għandux ikun inqas mill-ammont speċifikat fl-avviż tat-tnedija tal-proċedura tal-offerti; il-forma proposta għall-għoti tal-garanzija, kif imsemmi fl-Artikolu 49x(4) tal-Att dwar il-Liġi Ġeoloġika u Minerarja; jekk offerta tiġi sottomessa b'mod konġunt minn diversi entitajiet, għandha barra minn hekk tispeċifika: l-isem (l-ismijiet kummerċjali) u l-uffiċċji reġistrati tal-entitajiet kollha li jkunu qegħdin jissottomettu l-offerta; l-ishma perċentwali tal-ispejjeż tax-xogħlijiet ġeoloġiċi, inklużi operazzjonijiet ġeoloġiċi, proposti fil-ftehim ta' kooperazzjoni. L-offerti sottomessi fi proċedura tal-offerti għandhom jissodisfaw ir-rekwiżiti u l-kundizzjonijiet stabbiliti fl-avviż tat-tnedija ta' dik il-proċedura tal-offerti. Id-dokumenti li ġejjin għandhom ikunu mehmuża mal-offerti: evidenza tal-eżistenza taċ-ċirkostanzi deskritti fl-offerta, b'mod partikolari siltiet mir-reġistri rilevanti; prova li jkun sar depożitu; kopja tad-deċiżjoni li tikkonferma r-riżultat pożittiv ta' proċedura ta' kwalifika, kif previst fl-Artikolu 49a(17) tal-Att dwar il-Liġi Ġeoloġika u Minerarja; annessi grafiċi mħejjija skont ir-rekwiżiti dwar il-mapep minerarji, li jindikaw il-konfini amministrattivi tal-pajjiż; dikjarazzjonijiet bil-miktub li r-riżorsi tekniċi ser jitpoġġew għad-dispożizzjoni tal-entità li tkun qiegħda tieħu sehem fil-proċedura tal-offerti jekk jintużaw riżorsi tekniċi ta' entitajiet oħrajn meta tiġi implimentata l-konċessjoni; żewġ kopji tal-fajl dwar il-proġett tal-operazzjonijiet ġeoloġiċi. L-offerenti jistgħu, fuq inizjattiva propja, jipprovdu informazzjoni addizzjonali fl-offerti tagħhom jew jehmżu dokumenti addizzjonali magħhom. Id-dokumenti sottomessi mill-offerenti għandhom ikunu l-oriġinali jew kopji awtentiċi ċċertifikati tal-oriġinali kif previst fil-Kodiċi tal-Proċedura Amministrattiva. Dan ir-rekwiżit ma japplikax għal kopji ta' dokumenti li jridu jiġu mehmuża ma' offerti u li jkunu nħolqu mill-awtorità konċedenti. Dokumenti mfassla b'lingwa barranija għandhom jiġu sottomessi flimkien ma' traduzzjoni fil-Pollakk minn traduttur ġuramentat. L-offerti għandhom jiġu sottomessi f'envelop issiġillat jew f'pakkett issiġillat li jkollu l-isem (l-isem kummerċjali) tal-offerent u li jindika s-suġġett tal-proċedura tal-offerti. Offerti sottomessi wara l-iskadenza tal-limitu ta' żmien għas-sottomissjoni tal-offerti ser jintbagħtu lura lill-offerenti mingħajr ma jinfetħu. L-offerenti huma meħtieġa jiddepożitaw depożitu ta' PLN 1 000 (fi kliem: elf zlotys) qabel l-iskadenza tal-limitu ta' żmien għas-sottomissjoni tal-offerti fil-kont tal-Ministeru tal-Ambjent — NBP O/O Varsavja Nru 93 1010 1010 0006 3513 9120 0000. Kumitat tal-evalwazzjoni tal-offerti jinħatar mill-awtorità konċedenti għall-fini tat-twettiq tal-proċedura tal-offerti u tal-għażla tal-aktar offerta vantaġġuża. Il-kompożizzjoni u r-regoli ta' proċedura tal-kumitat huma speċifikati fir-Regolament tal-Kabinett tat-28 ta' Lulju 2015 dwar proċeduri tal-offerti għal konċessjonijiet għall-ipprospettar u għall-esplorazzjoni ta' depożiti ta' idrokarburi u għall-estrazzjoni ta' idrokarburi, u għal konċessjonijiet għall-estrazzjoni ta' idrokarburi (Il-Ġurnal tal-Liġijiet 2015, il-partita 1171). Il-kumitat ta' evalwazzjoni tal-offerti jissottometti rapport dwar il-proċedura tal-offerti lill-awtorità tal-konċessjoni għall-approvazzjoni tagħha. Flimkien mal-offerti u d-dokumenti kollha relatati mal-proċedura tal-offerti, ir-rapport huwa miftuħ għal entitajiet oħra li jissottomettu offerti. konkluż f'Varsavja fi … 2016 bejn: it-Teżor tal-Istat, rappreżentat mill-Ministeru għall-Ambjent, li jaġixxi għalih u f'ismu s-Sur Mariusz Orion Jędrysek, is-Segretarju tal-Istat fil-Ministeru tal-Ambjent u l-Ġeologu Prinċipali tal-Polonja, bis-saħħa tal-prokura Nru 15 tal-15 ta' Novembru 2016, minn hawn 'il quddiem it-"Teżor tal-Istat" XXX, bl-uffiċċju reġistrat fi: … (indirizz sħiħ) ... minn hawn 'il quddiem id-"Detentur tad-Drittijiet Użufruttwarji Minerarji", jipprovdi kif ġej: It-Teżor tal-Istat, bħala s-sid esklussiv tas-sottostrat tal-qoxra tad-Dinja li jkopri ż-żona fil-muniċipalitajiet ta' Szydłowo, Kaczory, Miasteczko Krajeńskie, Białośliwie, Czarnków, Chodzież, il-bliet u l-muniċipalitajiet ta' Krajenka, Wysoka, Trzcianka, Ujście, Margonin, Szamocin, Gołańcz u l-ibliet ta' Piła u Chodzież fil-Provinċja ta' Wielkopolskie, u fil-muniċipalità ta' Wałcz fil-Provinċja ta' Zachodniopomorskie, li l-konfini tagħhom huma definiti permezz ta' linji li jgħaqqdu l-punti (1 sa 6) bil-koordinati li ġejjin fis-sistema tal-koordinati PL-1992: b'dan jagħti drittijiet użufruttwarji minerarji lid-Detentur tad-Drittijiet Użufruttwarji Minerarji fiż-żona deskritta hawn fuq, limitata minn naħa ta' fuq mill-iktar konfini baxx tal-karatteristiċi tas-superfiċje tal-art u minn taħt mill-art ta' formazzjonijiet Permjani, sakemm id-Detentur tad-Drittijiet Użufruttwarji Minerarji jikseb konċessjoni għall-ipprospettar u għall-esplorazzjoni ta' depożiti taż-żejt u ta' gass naturali u għall-estrazzjoni ta' żejt u ta' gass naturali fiż-żona ta' "Pila" fi żmien sena mid-data tal-ftehim li jistabbilixxi d-drittijiet użufruttwarji minerarji. Jekk il-kundizzjoni li tinkiseb il-konċessjoni msemmija fil-paragrafu 1 ma tiġix sodisfatta, l-obbligi skont il-ftehim għandhom jiskadu. Fiż-żona tal-massa tal-blat speċifikata fil-paragrafu 1, id-Detentur tad-Drittijiet Użufruttwarji Minerarji jista': f'formazzjonijiet Permjani, iwettaq attivitajiet relatati mal-ipprospettar u mal-esplorazzjoni ta' depożiti ta' gass naturali u l-estrazzjoni ta' gass naturali; u fil-bqija taż-żona, iwettaq kwalunkwe xogħol u attività li huma meħtieġa sabiex jikseb aċċess għall-formazzjonijiet Permjani. Il-ftehim li jistabbilixxi d-drittijiet użufruttwarji minerarji għandu jidħol fis-seħħ fid-data meta tinkiseb il-konċessjoni. Id-drittijiet użufruttwarji minerarji għandhom jiġu stabbiliti għal perjodu ta' 10 snin, li jinkludi ħames snin għall-fażi ta' prospettar u ta' esplorazzjoni u ħames snin għall-fażi ta' estrazzjoni, soġġett għad-dispożizzjonijiet tat-Taqsima 9. Id-drittijiet użufruttwarji minerarji għandhom jiskadu fid-data li fiha tiġi tterminata l-konċessjoni. Id-Detentur tad-Drittijiet Użufruttwarji Minerarji jimpenja ruħu li jinnotifika bil-miktub lit-Teżor tal-Istat b'kull tibdil li jwassal għal tibdil fl-isem jew fil-forma organizzazzjonali, tibdil fin-numri ta' reġistrazzjoni u ta' identifikazzjoni jew żidiet jew tnaqqis fil-kapital azzjonarju, bit-trasferiment tal-konċessjoni lil entità oħra permezz tal-operat tal-liġi, il-preżentata ta' petizzjoni ta' falliment, id-dikjarazzjoni ta' falliment, it-tnedija ta' proċedimenti ta' arranġament jew it-tnedija ta' proċedimenti ta' likwidazzjoni. It-Teżor tal-Istat jista' jitlob li f'dawk il-każijiet jiġu pprovduti l-ispjegazzjonijiet meħtieġa. In-notifika għandha sseħħ fi żmien 30 jum mid-data li fiha jseħħu ċ-ċirkostanzi msemmija hawn fuq. Il-Ftehim għandu jkun mingħajr preġudizzju għad-drittijiet ta' partijiet terzi, b'mod partikulari s-sidien tal-art, u d-Detentur tad-Drittijiet Użufruttwarji Minerarji ma għandux ikun eżentat mill-ħtieġa li jissodisfa r-rekwiżiti previsti mil-liġi, b'mod partikolari dawk relatati mal-ipprospettar u mal-esplorazzjoni ta' minerali u l-protezzjoni u l-użu ta' riżorsi ambjentali. It-Teżor tal-Istat jirriżerva d-dritt li jistabbilixxi fiż-żona msemmija fit-Taqsima 1(1) drittijiet użufruttwarji minerarji bil-għan li jitwettqu attivitajiet minbarra dawk speċifikati fil-ftehim, b'mod li ma jinkisrux id-drittijiet tad-Detentur tad-Drittijiet Użufruttwarji Minerarji. Id-Detentur tad-Drittijiet Użufruttwarji Minerarji għandu jħallas lit-Teżor tal-Istat it-tariffa li ġejja għad-drittijiet użufruttwarji minerarji fiż-żona speċifikata fit-Taqsima 1(1) matul il-fażi ta' ħames snin ta' prospettar u ta' esplorazzjoni għal kull sena ta' użufrutt minerarju (magħduda bħala 12-il xahar konsekuttiv): – soġġett għad-dispożizzjonijiet tal-paragrafu 2. Jekk id-data għall-ħlas tat-tariffa dovuta għal sena partikolari ta' użufrutt minerarju taqa' bejn l-1 ta' Jannar u l-1 ta' Marzu, id-Detentur tad-Drittijiet Użufruttwarji Minerarji għandu jħallas it-tariffa sal-1 ta' Marzu. Madankollu, jekk it-tariffa hija soġġetta għall-indiċjar skont il-paragrafi 3 sa 5, id-Detentur tad-Drittijiet Użufruttwarji Minerarji għandu jħallasha mhux qabel id-data li fiha jitħabbar l-indiċi msemmi fil-paragrafu 3, wara li jittieħed kont ta' dak l-indiċi. Jekk id-data għall-ħlas tat-tariffa taqa' fl-istess sena kalendarja li fiha jiġi konkluż il-ftehim, it-tariffa ma għandhiex tiġi indiċjata. Jekk il-ftehim jkun ġie konkluż u jkun daħal fis-seħħ fis-sena qabel dik li fiha taqa' d-data tal-ħlas tat-tariffa, it-tariffa ma għandhiex tiġi indiċjata jekk id-Detentur tad-Drittijiet Użufruttwarji Minerarji jħallasha sa tmiem is-sena kalendarja li fiha jiġi konkluż u jidħol fis-seħħ il-ftehim. Jekk id-Detentur tad-Drittijiet Użufruttwarji Minerarji jitlef id-drittijiet użufruttwarji minerarji stabbiliti skont il-ftehim qabel ma jiskadi l-limitu ta' żmien speċifikat fit-Taqsima 2(1) u (2), id-Detentur tad-Drittijiet Użufruttwarji Minerarji għandu jintalab iħallas it-tariffa għas-sena sħiħa tal-użufrutt li fiha jkunu ntilfu dawk id-drittijiet. Jekk, madankollu, id-drittijiet użufruttwarji minerarji jintilfu bħala riżultat tal-irtirar tal-konċessjoni jew għar-raġunijiet speċifikati fit-Taqsima 9(1), (3) jew (4), id-Detentur tad-Drittijiet Użufruttwarji Minerarji għandu jħallas it-tariffa għall-perjodu kollu tal-użufrutt speċifikat fit-Taqsima 2(1) u (2), b'kont meħud tal-indiċjar għas-sena ta' qabel it-terminazzjoni tal-ftehim. It-tariffa għandha titħallas fi żmien 30 jum mid-data li fiha jkunu ntilfu d-drittijiet użufruttwarji minerarji. It-telf tad-drittijiet użufruttwarji minerarji ma għandux jeżenta lid-Detentur tad-Drittijiet Użufruttwarji Minerarji mill-obbligi ambjentali marbuta mas-suġġett tad-drittijiet użufruttwarji minerarji, b'mod partikolari l-obbligi marbuta mal-protezzjoni tad-depożiti. Id-Detentur tad-Drittijiet Użufruttwarji Minerarji għandu jħallas it-tariffa għad-drittijiet użufruttwarji minerarji fil-kont bankarju tal-Ministeru tal-Ambjent fil-Fergħa ta' Varsavja tal-Bank Nazzjonali tal-Polonja Nru 07 1010 1010 0006 3522 3100 0000, għat-twaqqif tad-drittijiet użufruttwarji minerarji b'rabta ma' konċessjoni għall-ipprospettar u għall-esplorazzjoni ta' depożiti ta' gass naturali u għall-estrazzjoni ta' gass naturali fiż-żona ta' "Pila". Id-data tal-ħlas għandha tkun id-data li fiha l-fondi jiġu kkreditati fil-kont tat-Teżor tal-Istat. It-tariffa speċifikata fil-paragrafu 1 ma għandhiex tkun soġġetta għat-taxxa fuq l-oġġetti u s-servizzi (VAT). Jekk il-leġiżlazzjoni tiġi emendata b'mod li l-attivitajiet li huma s-suġġett ta' dan il-ftehim jiġu soġġetti għal tassazzjoni, l-ammont tat-tariffa għandu jiżdied bl-ammont tat-taxxa dovuta. It-Teżor tal-Istat għandu jinnotifika bil-miktub lid-Detentur tad-Drittijiet Użufruttwarji Minerarji dwar tibdil fin-numru tal-kont imsemmi fil-paragrafu 7. Id-Detentur tad-Drittijiet Użufruttwarji Minerarji għandu jibgħat kopji tal-evidenza tal-ħlas tat-tariffa msemmija fil-paragrafu 1 lit-Teżor tal-Istat fi żmien sebat ijiem mid-data tal-ħlas tat-tariffa għat-twaqqif tad-drittijiet użufruttwarji minerarji. Wara li d-Detentur tad-Drittijiet Użufruttwarji Minerarji jikseb deċiżjoni ta' investiment li tispeċifika l-kundizzjonijiet għall-estrazzjoni taż-żejt u tal-gass naturali, il-partijiet għandhom, fi żmien 30 jum mid-data ta' dik id-deċiżjoni, jiffirmaw anness ma' dan il-ftehim li jispeċifika l-kundizzjonijiet għall-implimentazzjoni tal-ftehim matul il-fażi ta' estrazzjoni. Id-Detentur tad-Drittijiet Użufruttwarji Minerarji jista' jeżerċita d-drittijiet użufruttwarji minerarji stabbiliti fit-Taqsima 1(1) biss wara li jkun kiseb il-kunsens bil-miktub mit-Teżor tal-Istat. Jekk il-ftehim jiġi tterminat għar-raġunijiet speċifikati fil-paragrafu 1, id-Detentur tad-Drittijiet Użufruttwarji Minerarji għandu jħallas lit-Teżor tal-Istat penali kuntrattwali ta' 25 % tat-tariffa għall-perjodu kollu tal-użufrutt speċifikat fit-Taqsima 2(1) u (2), soġġett għall-indiċjar għas-sena ta' qabel is-sena li fiha jkun ġie tterminat il-kuntratt. Jekk id-Detentur tad-Drittijiet Użufruttwarji Minerarji jdewwem il-ħlas tat-tariffa b'aktar minn sebat ijiem mill-iskadenzi speċifikati fit-Taqsima 6(1) jew (2), it-Teżor tal-Istat għandu jitlob lid-Detentur tad-Drittijiet Użufruttwarji Minerarji biex iħallas it-tariffa pendenti fi żmien sebat ijiem mill-wasla tat-talba, u fin-nuqqas ta' dan il-ftehim jiġi tterminat b'effett immedjat. It-Teżor tal-Istat jista' jittermina l-ftehim fl-intier tiegħu jew parzjalment billi jagħti avviż ta' 30 jum, effettiv fit-tmiem tax-xahar kalendarju, jekk id-Detentur tad-Drittijiet Użufruttwarji Minerarji ma jinformax lit-Teżor tal-Istat dwar iċ-ċirkostanzi msemmija fit-Taqsima 3(2) fi żmien 30 jum minn meta dawn iseħħu. Id-Detentur tad-Drittijiet Użufruttwarji Minerarji għandu jkun marbut bil-ftehim sad-data li fiha l-konċessjoni tiġi tterminata u ma jistax jittermina l-ftehim. Il-ftehim għandu jiġi tterminat bil-miktub, taħt piena ta' nullità. Il-Partijiet jaqblu li jekk it-Teżor tal-Istat jittermina l-ftehim, it-tariffa mħallsa għad-drittijiet użufruttwarji minerarji, imsemmija fit-Taqsima 6(1), ma għandhiex tiġi rimborżata. It-Teżor tal-Istat jirriżerva d-dritt li jfittex kumpens li jaqbeż l-ammont tal-penali kuntrattwali fuq termini ġenerali jekk l-ammont tal-ħsara mġarrba mit-Teżor tal-Istat jaqbeż il-penali kuntrattwali. Id-Detentur tad-Drittijiet Użufruttwarji Minerarji jista' japplika għall-estensjoni tal-ftehim, fl-intier tiegħu jew parzjalment, bil-miktub, taħt piena ta' nullità. Jekk il-ftehim jiġi tterminat, id-Detentur tad-Drittijiet Użufruttwarji Minerarji ma għandux ikun intitolat li jressaq xi pretensjoni kontra t-Teżor tal-Istat għal żieda fil-valur tas-suġġett tad-drittijiet użufruttwarji minerarji. Kull tilwim li jirriżulta minn dan il-ftehim għandu jiġi riżolt mill-qorti ordinarja li jkollha ġurisdizzjoni fuq is-sede tat-Teżor tal-Istat. Fi kwistjonijiet li mhumiex regolati mill-ftehim, għandhom japplikaw id-dispożizzjonijiet tal-Att dwar il-Liġi Ġeoloġika u Minerarja u tal-Kodiċi Ċivili, b'mod partikolari dawk relatati mal-lokazzjoni. Id-Detentur tad-Drittijiet Użufruttwarji Minerarji għandu jagħmel tajjeb għall-ispejjeż tal-konklużjoni tal-Ftehim. Il-ftehim għandu jiġi emendat bil-miktub, taħt piena ta' nullità. Il-ftehim sar fi tliet kopji identiċi (kopja waħda għad-Detentur tad-Drittijiet Użufruttwarji Minerarji u żewġ kopji għall-Ministru tal-Ambjent). Regolament tal-Kabinett tat-28 ta' Lulju 2015 dwar offerti għal konċessjonijiet għall-prospettar u għall-esplorazzjoni ta' depożiti ta' idrokarburi u għall-estrazzjoni ta' idrokarburi, u konċessjonijiet għall-estrazzjoni ta' idrokarburi (Il-Ġurnal tal-Liġijiet 2015, il-partita 1171) Konċessjoni għall-prospettar u għall-esplorazzjoni ta' depożiti ta' żejt u ta' gass naturali u l-estrazzjoni ta' żejt u ta' gass naturali fiż-żona ta' "Leszno", il-blokok ta' konċessjoni 226, 245 u 246. Il-konfini taż-żona koperta minn din il-proċedura tal-offerti huma definiti permezz ta' linji li jgħaqqdu l-punti bil-koordinati segwenti fis-sistema tal-koordinati PL-1992: Iż-żona koperta mill-proċedura tal-offerti tinsab f'dawn id-distretti u l-muniċipalitajiet: Id-distrett ta' Wolsztyn: il-muniċipalità ta' Przemęt (< 0,00 % taż-żona); Id-distrett ta' Kościan: il-muniċipalitajiet ta' Śmigiel (9,10 %), ta' Kościan (2,57 %), ta' Krzywiń (11,56 %); Id-distrett ta' Leszno: il-muniċipalitajiet ta' Włoszakowice (4,04 %), ta' Lipno (10,73 %), ta' Święciechowa (10,78 %), ta' Osieczna (13,30 %), ta' Rydzyna (6,45 %), ta' Krzemieniewo (11,70 %); Id-distrett ta' Leszno: il-muniċipalità ta' Leszno (3,29 %); Id-distrett ta' Gostyń: il-muniċipalitajiet ta' Gostyń (7,94 %), ta' Poniec (6,16 %), ta' Krobia (1,58 %); Id-distrett ta' Wschowa: il-muniċipalità ta' Wschowa (0,78 %); L-għan tax-xogħlijiet li għandhom jitwettqu fil-formazzjonijiet Permjani u Karboniferużi huwa d-dokumentazzjoni u l-estrazzjoni taż-żejt u tal-gass naturali fiż-żona deskritta hawn fuq. L-offerti jistgħu jiġu sottomessi minn entitajiet li fir-rigward tagħhom tkun inħarġet deċiżjoni li tikkonferma r-riżultat pożittiv ta' proċedura ta' kwalifika, kif previst fl-Artikolu 49a(16)(1) u (2) tal-Att dwar il-Liġi Ġeoloġika u Minerarja, b'mod indipendenti, jew bħala operatur, fil-każ fejn diversi entitajiet ikunu qegħdin japplikaw b'mod konġunt għall-konċessjoni. L-offerti li jaslu ser jiġu vvalutati mill-kumitat ta' evalwazzjoni tal-offerti abbażi tal-kriterji li ġejjin: il-kapaċitajiet finanzjarji li joffru garanzija adegwata li l-attivitajiet relatati ma', rispettivament, l-ipprospettar u l-esplorazzjoni ta' depożiti ta' idrokarburi u l-estrazzjoni ta' idrokarburi ser isiru, u b'mod partikolari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; il-kapaċitajiet tekniċi għal, rispettivament, l-ipprospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, u b'mod partikolari d-disponibbiltà ta' potenzjal tekniku, organizzazzjonali, loġistiku u ta' riżorsi umani; il-kamp ta' applikazzjoni u l-iskedar tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji proposti; l-esperjenza fl-ipprospettar u fl-esplorazzjoni ta' depożiti ta' idrokarburi jew fl-estrazzjoni ta' idrokarburi, sabiex tkun żgurata operazzjoni sigura, il-protezzjoni tal-ħajja u tas-saħħa tal-bniedem u tal-annimali, u l-ħarsien tal-ambjent; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji, bl-użu ta' elementi innovattivi żviluppati għal dan il-proġett; il-kamp ta' applikazzjoni u l-iskedar tal-ġbir obbligatorju ta' kampjuni miksuba matul l-operazzjonijiet ġeoloġiċi, inklużi kampjuni ċilindriċi tat-tħaffir. Jekk, wara l-valutazzjoni tal-offerti abbażi tal-kriterji speċifikati hawn fuq, żewġ offerti jew aktar jirċievu l-istess punteġġ, l-ammont tat-tariffa għat-twaqqif ta' drittijiet użufruttwarji minerarji dovuti matul il-fażi tal-ipprospettar u tal-esplorazzjoni jintuża bħala kriterju addizzjonali biex jippermetti li ssir għażla finali bejn l-offerti kkonċernati. post: fuq l-art; blokok ta' konċessjoni 226, 245 u 246 L-attivitajiet koperti mill-konċessjoni għandhom jibdew fi żmien 14-il jum mid-data li fiha ssir finali d-deċiżjoni dwar l-għoti tal-konċessjoni. L-offerent rebbieħ huwa meħtieġ jipprovdi garanzija li tkopri nuqqas ta' konformità jew konformità inadegwata mal-kundizzjonijiet stabbiliti fil-konċessjoni kif ukoll għall-finanzjament tal-għeluq tax-xogħlijiet minerarji jekk il-konċessjoni tiskadi, tiġi rtirata jew ma tibqax valida. Din il-garanzija għandha tingħata għall-perjodu mid-data li fiha tingħata l-konċessjoni sa tmiem il-fażi ta' prospettar u ta' esplorazzjoni. L-ammont tal-garanzija huwa ta' PLN 100 000. Il-forma u d-data tal-ħlas tagħha huma rregolati mill-Artikolu 49x(4) u (5) tal-Att dwar il-Liġi Ġeoloġika u Minerarja. Il-programm minimu tax-xogħlijiet ġeoloġiċi propost għall-fażi tal-ipprospettar u tal-esplorazzjoni jinkludi: Il-perjodu ta' konċessjoni huwa ta' 10 snin, inkluż: fażi ta' prospettar u ta' esplorazzjoni ta' ħames snin, li tibda mid-data li fiha tingħata l-konċessjoni, fażi ta' estrazzjoni, li tibda mid-data li fiha tinkiseb deċiżjoni ta' investiment. L-implimentazzjoni tal-programm ta' ħidma ta' konċessjoni ma għandhiex tikser id-drittijiet tal-propjetarji tal-artijiet u ma tneħħix il-ħtieġa ta' konformità ma' rekwiżiti oħra stabbiliti fil-leġiżlazzjoni, b'mod partikolari l-Att dwar il-Liġi Ġeoloġika u Minerarja, u r-rekwiżiti dwar l-użu tal-art, il-ħarsien tal-ambjent, l-art agrikola u l-foresti, in-natura, l-ilma u l-iskart. Matul il-valutazzjoni tal-abbozz tad-deċiżjoni u l-pakkett tad-data ġeoloġika, il-muniċipalità ta' Krobia qajmet oġġezzjoni dwar is-sit tax-xogħlijiet ta' prospettar u ta' esplorazzjoni għall-konċessjoni ppjanata fil-konfini tagħha. Il-prestazzjoni ta' attivitajiet relatati mal-ipprospettar, mal-esplorazzjoni u mal-estrazzjoni ta' idrokarburi għandha tqis il-limitazzjonijiet li jinħolqu mid-diversi miżuri ta' konservazzjoni tan-natura, li mappa tagħhom tista' tinstab fuq is-sit web tad-Direttorat Ġenerali għall-Ħarsien tal-Ambjent (http://geoserwis.gdos.gov.pl). Il-ftehim mudell huwa mehmuż bħala anness ma' dan id-dokument. L-offerti għandhom jispeċifikaw: l-isem (l-isem kummerċjali) u l-uffiċċju reġistrat tal-offerent; is-suġġett tal-offerta, flimkien ma' deskrizzjoni li tiddefinixxi ż-żona li fiha għandha tingħata l-konċessjoni u li għaliha għandhom jiġu stabbiliti drittijiet użufruttwarji minerarji; il-perjodu li għalih ser tingħata l-konċessjoni, it-tul tal-fażi tal-prospettar u tal-esplorazzjoni u d-data tal-bidu tal-attivitajiet; l-għan, il-kamp ta' applikazzjoni u n-natura tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji u informazzjoni dwar ix-xogħlijiet li sejrin isiru biex jinkiseb l-objettiv maħsub u t-teknoloġiji li sejrin jintużaw; skeda ta' żmien, imqassma fi snin, għax-xogħlijiet ġeoloġiċi, inklużi operazzjonijiet ġeoloġiċi, u l-kamp ta' applikazzjoni ta' tali xogħlijiet; il-kamp ta' applikazzjoni u l-iskeda taż-żmien tal-ġbir obbligatorju ta' kampjuni miksuba matul l-operazzjonijiet ġeoloġiċi, inklużi mases ċilindriċi tat-tħaffir, kif imsemmi fl-Artikolu 82(2)(2) tal-Att dwar il-Liġi Ġeoloġika u Minerarja; id-drittijiet miżmuma mill-offerent għall-proprjetà immobbli (iż-żona) li fiha sejrin isiru l-attivitajiet maħsuba, jew id-dritt li għall-istabbiliment tiegħu qed tapplika dik l-entità; lista ta' żoni koperti minn skemi ta' konservazzjoni tan-natura; dan ir-rekwiżit ma jittrattax proġetti li għalihom hija meħtieġa deċiżjoni dwar il-kundizzjonijiet ambjentali; il-mod kif sejrin jiġu bbilanċjati l-impatti ambjentali negattivi tal-attivitajiet maħsuba; il-kamp ta' applikazzjoni tal-informazzjoni ġeoloġika disponibbli għall-offerent; l-esperjenza fil-prospettar u fl-esplorazzjoni ta' depożiti ta' idrokarburi jew fl-estrazzjoni ta' idrokarburi, sabiex tiġi żgurata operazzjoni sigura, il-protezzjoni tal-ħajja u tas-saħħa tal-bniedem u tal-annimali, u l-ħarsien tal-ambjent; il-kapaċitajiet tekniċi għal, rispettivament, il-prospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, u b'mod partikolari d-disponibbiltà ta' potenzjal tekniku, organizzazzjonali, loġistiku u ta' riżorsi umani; il-kapaċitajiet finanzjarji li joffru garanzija adegwata li l-attivitajiet relatati ma', rispettivament, il-prospettar u l-esplorazzjoni ta' depożiti ta' idrokarburi u l-estrazzjoni ta' idrokarburi, ser isiru, u b'mod partikolari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi, jew l-operazzjonijiet minerarji; l-ammont propost ta' remunerazzjoni għat-twaqqif ta' drittijiet użufruttwarji minerarji, u dan ma għandux ikun inqas mill-ammont speċifikat fl-avviż tat-tnedija tal-proċedura tal-offerti; il-forma proposta għall-għoti tal-garanzija, kif imsemmi fl-Artikolu 49x(4) tal-Att dwar il-Liġi Ġeoloġika u Minerarja; jekk offerta tiġi sottomessa b'mod konġunt minn diversi entitajiet, għandha barra minn hekk tispeċifika: l-isem (l-ismijiet kummerċjali) u l-uffiċċji reġistrati tal-entitajiet kollha li jkunu qegħdin jissottomettu l-offerta; l-ishma perċentwali tal-ispejjeż tax-xogħlijiet ġeoloġiċi, inklużi operazzjonijiet ġeoloġiċi, proposti fil-ftehim ta' kooperazzjoni. L-offerti sottomessi fi proċedura tal-offerti għandhom jissodisfaw ir-rekwiżiti u l-kundizzjonijiet stabbiliti fl-avviż tat-tnedija ta' dik il-proċedura tal-offerti. Id-dokumenti li ġejjin għandhom ikunu mehmuża mal-offerti: evidenza tal-eżistenza taċ-ċirkostanzi deskritti fl-offerta, b'mod partikolari siltiet mir-reġistri rilevanti; prova li jkun sar depożitu; kopja tad-deċiżjoni li tikkonferma r-riżultat pożittiv ta' proċedura ta' kwalifika, kif previst fl-Artikolu 49a(17) tal-Att dwar il-Liġi Ġeoloġika u Minerarja; annessi grafiċi mħejjija skont ir-rekwiżiti dwar il-mapep minerarji, li jindikaw il-konfini amministrattivi tal-pajjiż; dikjarazzjonijiet bil-miktub li r-riżorsi tekniċi ser jitpoġġew għad-dispożizzjoni tal-entità li tkun qiegħda tieħu sehem fil-proċedura tal-offerti jekk jintużaw riżorsi tekniċi ta' entitajiet oħrajn meta tiġi implimentata l-konċessjoni; żewġ kopji tal-fajl dwar il-proġett tal-operazzjonijiet ġeoloġiċi. L-offerenti jistgħu, fuq inizjattiva propja, jipprovdu informazzjoni addizzjonali fl-offerti tagħhom jew jehmżu dokumenti addizzjonali magħhom. Id-dokumenti sottomessi mill-offerenti għandhom ikunu l-oriġinali jew kopji awtentiċi ċċertifikati tal-oriġinali kif previst fil-Kodiċi tal-Proċedura Amministrattiva. Dan ir-rekwiżit ma japplikax għal kopji ta' dokumenti li jridu jiġu mehmuża ma' offerti u li jkunu nħolqu mill-awtorità konċedenti. Dokumenti mfassla b'lingwa barranija għandhom jiġu sottomessi flimkien ma' traduzzjoni fil-Pollakk minn traduttur ġuramentat. L-offerti għandhom jiġu sottomessi f'envelop issiġillat jew f'pakkett issiġillat li jkollu l-isem (l-isem kummerċjali) tal-offerent u li jindika s-suġġett tal-proċedura tal-offerti. Offerti sottomessi wara l-iskadenza tal-limitu ta' żmien għas-sottomissjoni tal-offerti ser jintbagħtu lura lill-offerenti mingħajr ma jinfetħu. L-offerenti huma meħtieġa jiddepożitaw depożitu ta' PLN 1 000 (fi kliem: elf zloty) qabel l-iskadenza tal-limitu ta' żmien għas-sottomissjoni tal-offerti fil-kont tal-Ministeru tal-Ambjent – NBP O/O Varsavja Nru 93 1010 1010 0006 3513 9120 0000. Kumitat tal-evalwazzjoni tal-offerti jinħatar mill-awtorità konċedenti għall-fini tat-twettiq tal-proċedura tal-offerti u tal-għażla tal-aktar offerta vantaġġuża. Il-kompożizzjoni u r-regoli ta' proċedura tal-kumitat huma speċifikati fir-Regolament tal-Kabinett tat-28 ta' Lulju 2015 dwar proċeduri tal-offerti għal konċessjonijiet għall-prospettar u għall-esplorazzjoni ta' depożiti ta' idrokarburi u għall-estrazzjoni ta' idrokarburi, u għal konċessjonijiet għall-estrazzjoni ta' idrokarburi (Il-Ġurnal tal-Liġijiet 2015, il-partita 1171) Il-kumitat ta' evalwazzjoni tal-offerti jissottometti rapport dwar il-proċedura tal-offerti lill-awtorità tal-konċessjoni għall-approvazzjoni tagħha. Flimkien mal-offerti u d-dokumenti kollha relatati mal-proċedura tal-offerti, ir-rapport huwa miftuħ għal entitajiet oħra li jissottomettu offerti. konkluż f'Varsavja fi … 2016 bejn: it-Teżor tal-Istat, rappreżentat mill-Ministeru tal-Ambjent, li jaġixxi għalih u f'ismu s-Sur Mariusz Orion Jędrysek, is-Segretarju tal-Istat fil-Ministeru tal-Ambjent u l-Ġeologu Prinċipali tal-Polonja, bis-saħħa tal-prokura Nru 15 tal-15 ta' Novembru 2016, minn hawn 'il quddiem it-"Teżor tal-Istat" XXX, bl-uffiċċju reġistrat fi: … (indirizz sħiħ) ... minn hawn 'il quddiem id-"Detentur tad-Drittijiet Użufruttwarji Minerarji", jipprovdi kif ġej: It-Teżor tal-Istat, bħala s-sid esklussiv tas-sottostrat tal-qoxra tad-Dinja li jkopri ż-żona fil-muniċipalitajiet ta' Przemęt, Kościan, Włoszakowice, Lipno, Święciechowa, Krzemieniewo, fil-bliet u fil-muniċipalitajiet ta' Śmigiel, Krzywiń, Osieczna, Rydzyna, Gostyń, Poniec, Krobia u fil-belt ta' Leszno fil-Provinċja ta' Wielkopolskie, u fil-belt u fil-muniċipalità ta' Wschowa fil-Provinċja ta' Lubuskie, li l-konfini tagħhom huma definiti permezz ta' linji li jgħaqqdu l-punti (1 sa 27) bil-koordinati li ġejjin fis-sistema tal-koordinati PL-1992: b'dan jagħti drittijiet użufruttwarji minerarji lid-Detentur tad-Drittijiet Użufruttwarji Minerarji fiż-żona deskritta hawn fuq, limitata min-naħa ta' fuq mill-iktar konfini baxx tal-karatteristiċi tas-superfiċje tal-art u minn taħt mill-art ta' formazzjonijiet Karboniferużi, sakemm id-Detentur tad-Drittijiet Użufruttwarji Minerarji jikseb konċessjoni għall-ipprospettar u għall-esplorazzjoni ta' depożiti ta' żejt u ta' gass naturali u għall-estrazzjoni ta' żejt u ta' gass naturali fiż-żona "Leszno" fi żmien sena mid-data tal-ftehim li jistabbilixxi d-drittijiet użufruttwarji minerarji. Jekk il-kundizzjoni li tinkiseb il-konċessjoni msemmija fil-paragrafu 1 ma tiġix sodisfatta, l-obbligi skont il-ftehim għandhom jiskadu. Fiż-żona tal-massa tal-blat speċifikata fil-paragrafu 1, id-Detentur tad-Drittijiet Użufruttwarji Minerarji jista': f'formazzjonijiet Permjani u Karboniferużi, iwettaq attivitajiet relatati mal-ipprospettar u mal-esplorazzjoni ta' depożiti ta' żejt u ta' gass naturali u mal-estrazzjoni ta' żejt u ta' gass naturali; u fil-bqija taż-żona, iwettaq kwalunkwe xogħol u attività li huma meħtieġa sabiex jikseb aċċess għall-formazzjonijiet Permjani u Karboniferużi. Il-ftehim li jistabbilixxi d-drittijiet użufruttwarji minerarji għandu jidħol fis-seħħ fid-data meta tinkiseb il-konċessjoni. Id-drittijiet użufruttwarji minerarji għandhom jiġu stabbiliti għal perjodu ta' 10 snin, li jinkludi ħames snin għall-fażi ta' prospettar u ta' esplorazzjoni u ħames snin għall-fażi ta' estrazzjoni, soġġett għad-dispożizzjonijiet tat-Taqsima 9. Id-drittijiet użufruttwarji minerarji għandhom jiskadu fid-data li fiha tiġi tterminata l-konċessjoni. Id-Detentur tad-Drittijiet Użufruttwarji Minerarji jimpenja ruħu li jinnotifika bil-miktub lit-Teżor tal-Istat b'kull tibdil li jwassal għal tibdil fl-isem jew fil-forma organizzazzjonali, tibdil fin-numri ta' reġistrazzjoni u ta' identifikazzjoni jew żidiet jew tnaqqis fil-kapital azzjonarju, bit-trasferiment tal-konċessjoni lil entità oħra permezz tal-operat tal-liġi, il-preżentata ta' petizzjoni ta' falliment, id-dikjarazzjoni ta' falliment, it-tnedija ta' proċedimenti ta' arranġament jew it-tnedija ta' proċedimenti ta' likwidazzjoni. It-Teżor tal-Istat jista' jitlob li f'dawk il-każijiet jiġu pprovduti l-ispjegazzjonijiet meħtieġa. In-notifika għandha sseħħ fi żmien 30 jum mid-data li fiha jseħħu ċ-ċirkostanzi msemmija hawn fuq. Il-Ftehim għandu jkun mingħajr preġudizzju għad-drittijiet ta' partijiet terzi, b'mod partikulari s-sidien tal-art, u d-Detentur tad-Drittijiet Użufruttwarji Minerarji ma għandux ikun eżentat mill-ħtieġa li jissodisfa r-rekwiżiti previsti mil-liġi, b'mod partikolari dawk relatati mal-ipprospettar u mal-esplorazzjoni ta' minerali u l-protezzjoni u l-użu ta' riżorsi ambjentali. It-Teżor tal-Istat jirriżerva d-dritt li jistabbilixxi fiż-żona msemmija fit-Taqsima 1(1) drittijiet użufruttwarji minerarji bil-għan li jitwettqu attivitajiet minbarra dawk speċifikati fil-ftehim, b'mod li ma jinkisrux id-drittijiet tad-Detentur tad-Drittijiet Użufruttwarji Minerarji. Id-Detentur tad-Drittijiet Użufruttwarji Minerarji għandu jħallas lit-Teżor tal-Istat it-tariffa li ġejja għad-drittijiet użufruttwarji minerarji fiż-żona speċifikata fit-Taqsima 1(1) matul il-fażi ta' ħames snin ta' prospettar u ta' esplorazzjoni għal kull sena ta' użufrutt minerarju (magħduda bħala 12-il xahar konsekuttiv): – soġġett għad-dispożizzjonijiet tal-paragrafu 2. Jekk id-data għall-ħlas tat-tariffa dovuta għal sena partikolari ta' użufrutt minerarju taqa' bejn l-1 ta' Jannar u l-1 ta' Marzu, id-Detentur tad-Drittijiet Użufruttwarji Minerarji għandu jħallas it-tariffa sal-1 ta' Marzu. Madankollu, jekk it-tariffa hija soġġetta għall-indiċjar skont il-paragrafi 3 sa 5, id-Detentur tad-Drittijiet Użufruttwarji Minerarji għandu jħallasha mhux qabel id-data li fiha jitħabbar l-indiċi msemmi fil-paragrafu 3, wara li jittieħed kont ta' dak l-indiċi. Jekk id-data għall-ħlas tat-tariffa taqa' fl-istess sena kalendarja li fiha jiġi konkluż il-ftehim, it-tariffa ma għandhiex tiġi indiċjata. Jekk il-ftehim jkun ġie konkluż u jkun daħal fis-seħħ fis-sena qabel dik li fiha taqa' d-data tal-ħlas tat-tariffa, it-tariffa ma għandhiex tiġi indiċjata jekk id-Detentur tad-Drittijiet Użufruttwarji Minerarji jħallasha sa tmiem is-sena kalendarja li fiha jiġi konkluż u jidħol fis-seħħ il-ftehim. Jekk id-Detentur tad-Drittijiet Użufruttwarji Minerarji jitlef id-drittijiet użufruttwarji minerarji stabbiliti skont il-ftehim qabel ma jiskadi l-limitu ta' żmien speċifikat fit-Taqsima 2(1) u (2), id-Detentur tad-Drittijiet Użufruttwarji Minerarji għandu jintalab iħallas it-tariffa għas-sena sħiħa tal-użufrutt li fiha jkunu ntilfu dawk id-drittijiet. Jekk, madankollu, id-drittijiet użufruttwarji minerarji jintilfu bħala riżultat tal-irtirar tal-konċessjoni jew għar-raġunijiet speċifikati fit-Taqsima 9(1), (3) jew (4), id-Detentur tad-Drittijiet Użufruttwarji Minerarji għandu jħallas it-tariffa għall-perjodu kollu tal-użufrutt speċifikat fit-Taqsima 2(1) u (2), b'kont meħud tal-indiċjar għas-sena ta' qabel it-terminazzjoni tal-ftehim. It-tariffa għandha titħallas fi żmien 30 jum mid-data li fiha jkunu ntilfu d-drittijiet użufruttwarji minerarji. It-telf tad-drittijiet użufruttwarji minerarji ma għandux jeżenta lid-Detentur tad-Drittijiet Użufruttwarji Minerarji mill-obbligi ambjentali marbuta mas-suġġett tad-drittijiet użufruttwarji minerarji, b'mod partikolari l-obbligi marbuta mal-protezzjoni tad-depożiti. Id-Detentur tad-Drittijiet Użufruttwarji Minerarji għandu jħallas it-tariffa għad-drittijiet użufruttwarji minerarji fil-kont bankarju tal-Ministeru tal-Ambjent fil-Fergħa ta' Varsavja tal-Bank Nazzjonali tal-Polonja Nru 07 1010 1010 0006 3522 3100 0000, għat-twaqqif tad-drittijiet użufruttwarji minerarji b'rabta ma' konċessjoni għall-ipprospettar u għall-esplorazzjoni ta' depożiti ta' żejt u ta' gass naturali u għall-estrazzjoni ta' żejt u ta' gass naturali fiż-żona "Leszno". Id-data tal-ħlas għandha tkun id-data li fiha l-fondi jiġu kkreditati fil-kont tat-Teżor tal-Istat. It-tariffa speċifikata fil-paragrafu 1 ma għandhiex tkun soġġetta għat-taxxa fuq l-oġġetti u s-servizzi (VAT). Jekk il-leġiżlazzjoni tiġi emendata b'mod li l-attivitajiet li huma s-suġġett ta' dan il-ftehim jiġu soġġetti għal tassazzjoni, l-ammont tat-tariffa għandu jiżdied bl-ammont tat-taxxa dovuta. It-Teżor tal-Istat għandu jinnotifika bil-miktub lid-Detentur tad-Drittijiet Użufruttwarji Minerarji dwar tibdil fin-numru tal-kont imsemmi fil-paragrafu 7. Id-Detentur tad-Drittijiet Użufruttwarji Minerarji għandu jibgħat kopji tal-evidenza tal-ħlas tat-tariffa msemmija fil-paragrafu 1 lit-Teżor tal-Istat fi żmien sebat ijiem mid-data tal-ħlas tat-tariffa għat-twaqqif tad-drittijiet użufruttwarji minerarji. Wara li d-Detentur tad-Drittijiet Użufruttwarji Minerarji jikseb deċiżjoni ta' investiment li tispeċifika l-kundizzjonijiet għall-estrazzjoni taż-żejt u tal-gass naturali, il-partijiet għandhom, fi żmien 30 jum mid-data ta' dik id-deċiżjoni, jiffirmaw anness ma' dan il-ftehim li jispeċifika l-kundizzjonijiet għall-implimentazzjoni tal-ftehim matul il-fażi ta' estrazzjoni. Id-Detentur tad-Drittijiet Użufruttwarji Minerarji jista' jeżerċita d-drittijiet użufruttwarji minerarji stabbiliti fit-Taqsima 1(1) biss wara li jkun kiseb il-kunsens bil-miktub mit-Teżor tal-Istat. Jekk il-ftehim jiġi tterminat għar-raġunijiet speċifikati fil-paragrafu 1, id-Detentur tad-Drittijiet Użufruttwarji Minerarji għandu jħallas lit-Teżor tal-Istat penali kuntrattwali ta' 25 % tat-tariffa għall-perjodu kollu tal-użufrutt speċifikat fit-Taqsima 2(1) u (2), soġġett għall-indiċjar għas-sena ta' qabel is-sena li fiha jkun ġie tterminat il-kuntratt. Jekk id-Detentur tad-Drittijiet Użufruttwarji Minerarji jdewwem il-ħlas tat-tariffa b'aktar minn sebat ijiem mill-iskadenzi speċifikati fit-Taqsima 6(1) jew (2), it-Teżor tal-Istat għandu jitlob lid-Detentur tad-Drittijiet Użufruttwarji Minerarji biex iħallas it-tariffa pendenti fi żmien sebat ijiem mill-wasla tat-talba, u fin-nuqqas ta' dan il-ftehim jiġi tterminat b'effett immedjat. It-Teżor tal-Istat jista' jittermina l-ftehim fl-intier tiegħu jew parzjalment billi jagħti avviż ta' 30 jum, effettiv fit-tmiem tax-xahar kalendarju, jekk id-Detentur tad-Drittijiet Użufruttwarji Minerarji ma jinformax lit-Teżor tal-Istat dwar iċ-ċirkostanzi msemmija fit-Taqsima 3(2) fi żmien 30 jum minn meta dawn iseħħu. Id-Detentur tad-Drittijiet Użufruttwarji Minerarji għandu jkun marbut bil-ftehim sad-data li fiha l-konċessjoni tiġi tterminata u ma jistax jittermina l-ftehim. Il-ftehim għandu jiġi tterminat bil-miktub, taħt piena ta' nullità. Il-Partijiet jaqblu li jekk it-Teżor tal-Istat jittermina l-ftehim, it-tariffa mħallsa għad-drittijiet użufruttwarji minerarji, imsemmija fit-Taqsima 6(1), ma għandhiex tiġi rimborżata. It-Teżor tal-Istat jirriżerva d-dritt li jfittex kumpens li jaqbeż l-ammont tal-penali kuntrattwali fuq termini ġenerali jekk l-ammont tal-ħsara mġarrba mit-Teżor tal-Istat jaqbeż il-penali kuntrattwali. Id-Detentur tad-Drittijiet Użufruttwarji Minerarji jista' japplika għall-estensjoni tal-ftehim, fl-intier tiegħu jew parzjalment, bil-miktub, taħt piena ta' nullità. Jekk il-ftehim jiġi tterminat, id-Detentur tad-Drittijiet Użufruttwarji Minerarji ma għandux ikun intitolat li jressaq xi pretensjoni kontra t-Teżor tal-Istat għal żieda fil-valur tas-suġġett tad-drittijiet użufruttwarji minerarji. Kull tilwim li jirriżulta minn dan il-ftehim għandu jiġi riżolt mill-qorti ordinarja li jkollha ġurisdizzjoni fuq is-sede tat-Teżor tal-Istat. Fi kwistjonijiet li mhumiex regolati mill-ftehim, għandhom japplikaw id-dispożizzjonijiet tal-Att dwar il-Liġi Ġeoloġika u Minerarja u tal-Kodiċi Ċivili, b'mod partikolari dawk relatati mal-lokazzjoni. Id-Detentur tad-Drittijiet Użufruttwarji Minerarji għandu jagħmel tajjeb għall-ispejjeż tal-konklużjoni tal-Ftehim. Il-ftehim għandu jiġi emendat bil-miktub, taħt piena ta' nullità. Il-ftehim sar fi tliet kopji identiċi (kopja waħda għad-Detentur tad-Drittijiet Użufruttwarji Minerarji u żewġ kopji għall-Ministru tal-Ambjent). Fil-Kawżi Maqgħuda E-15/15 u E-16/15, Franz-Josef Hagedorn vs Vienna-Life Lebensversicherung AG u Rainer Armbruster vs Swiss Life (il-Liechtenstein) AG — JITOLBU lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u Qorti tal-Ġustizzja mill-Qorti Suprema tal-Prinċipat tal-Liechtenstein (Fürstlicher Oberster Gerichtshof) dwar l-interpretazzjoni tad-Direttiva 2002/83/KE tal-Parlament Ewropew u tal-Kunsill, tal-5 ta' Novembru 2002, li tikkonċerna l-assigurazzjoni fuq il-ħajja, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat sentenza fl-10 ta' Mejju 2016, li l-parti operattiva tagħha hija kif ġej: L-Artikolu 36(1) tad-Direttiva 2002/83/KE ma tindirizzax tranżazzjonijiet legali bħal dawk li fihom il-politika eżistenti tal-assigurazzjoni fuq il-ħajja marbuta ma' unitajiet ta' investiment hija trasferita permezz ta' ftehim ta' xiri minn persuna għall-oħra fejn ir-riskju assikurat, jiġifieri l-persuna assigurata, taħt l-iskema ta' politika ta' assigurazzjoni tibqa' l-istess. Trasferiment ta' politika ta' assigurazzjoni fuq il-ħajja marbuta ma' unitajiet ta' investiment bi tranżazzjoni legali ma jikkostitwix bidla fil-kondizzjonijiet ta' politika sakemm it-termini tal-linji ta' politika ta' assigurazzjoni ġew emendati wkoll, u b'hekk tibdel il-bilanċ tad-drittijiet u l-obbligi tal-partijiet għall-kuntratt ta' assigurazzjoni. Hija l-qorti tar-rinviju li għandha tevalwa l-fatti tal-każijiet u biex tiddetermina jekk it-trasferimenti rilevanti wasslux għal bidla fil-kundizzjonijiet tal-politika għal politiki ta' assigurazzjoni fuq il-ħajja marbuta ma' unitajiet miksuba mir-rikorrenti. Jekk "emendi għal-liġi" fi ħdan it-tifsira tad-Direttiva saret, il-qorti tar-rinviju għandha tikkunsidra jekk l-informazzjoni elenkata fl-Anness III(B)(b)(2) ġiet ipprovduta mid-detentur ta' polza użati b'mod ċar, preċiż u b'mod sħiħ, bil-miktub, u f'lingwa uffiċjali tal-Istat Membru taż-ŻEE ta' impenn. M'hemm l-ebda sinifikat għal obbligu ta' informazzjoni tal-intrapriża tal-assigurazzjoni jekk id-detentur tal-politika preċedenti kienet impriża u d-detentur il-ġdid tal-polza huwa konsumatur, sakemm din id-differenza ma wasslitx għal tibdil tat-termini tal-kuntratt tal-assigurazzjoni. L-informazzjoni elenkata fl-Anness III(A) tad-Direttiva sempliċement tirreferi għal "informazzjoni dwar l-intrapriża tal-assigurazzjoni" u "informazzjoni dwar l-impenn". Għaldaqstant, jekk dan hux il-każ jew le, id-detentur tal-polza oriġinali żvela informazzjoni dwaru sabiex ir-riskju tiegħu stess jew profil tal-investitur jista' jiġi vvalutat ma huwa tal-ebda rilevanza għall-obbligu ta' informazzjoni tal-impriża tal-assigurazzjoni skont id-Direttiva. Id-Direttivi għandhom jiġu implimentati fid-dritt nazzjonali tal-Istati taż-ŻEE b'forza vinkolanti inkontestabbli u bl-ispeċifiċità, bil-preċiżjoni u biċ-ċarezza meħtieġa biex tissodisfa r-rekwiżiti ta' ċertezza legali. Barra minn hekk, il-qrati nazzjonali għandhom l-obbligu li jinterpretaw id-dritt nazzjonali f'konformità mal-liġi taż-ŻEE. Skont l-Artikolu 34 SCA, il-Qorti għandha ġurisdizzjoni biex tagħti opinjonijiet konsultattivi dwar l-interpretazzjoni tal-Ftehim ŻEE fuq talba ta' qrati nazzjonali. Wara li l-qorti tkun tat is-sentenza tagħha, hija l-qorti tar-rinviju li tinterpreta d-dritt nazzjonali fid-dawl tal-fatturi ikkjarifikati mill-Qorti. F'każijiet fejn interpretazzjoni konformi tad-dritt nazzjonali ma hijiex biżżejjed biex jintlaħħaq ir-riżultat imfittex mir-regola rilevanti taż-ŻEE, dik il-kwistjoni tista' titressaq quddiem il-Qorti skont il-proċedura preskritta mill-Artikolu 31 SCA. Fil-Kawża E-19/15, l-Awtorità ta' Sorveljanza tal-EFTA vs il-Prinċipat ta' Liechtenstein — APPLIKAZZJONI għal dikjarazzjoni li billi jkun hemm iż-żamma fis-seħħ ta' regoli nazzjonali dwar skemi ta' awtorizzazzjoni minn qabel għal intrapriżi li jkunu ħerqana li jistabbilixxu lilhom infushom jew li jipprovdu servizzi transfruntiera f'Liechtenstein, il-Prinċipat tal-Liechtenstein ikun kiser l-obbligi tiegħu li jirriżultaw mill-Artikoli 9, 10, 13 u 16 tal-Att imsemmi f'punt 1 tal-Anness X tal-Ftehim ŻEE (id-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern), kif adattat għall-Ftehim taż-ŻEE permezz tal-Protokoll 1 tiegħu, u, sal-punt li l-istabbiliment u l-provvista ta' servizzi transfruntiera jaqgħu barra mill-kamp ta' applikazzjoni ta' dak l-att, l-obbligi tiegħu li jirriżultaw mill-Artikoli 31 u 36 tal-Ftehim ŻEE, il-Qorti, komposta minn Carl Baudenbacher, il-President, Per Christiansen (Imħallef-Relatur) u Páll Hreinsson, Imħallfin, tat is-sentenza fl-10 ta' Mejju 2016, li l-parti operattiva tagħha hija kif ġej: Il-Qorti b'dan: Tiddikjara li l-Prinċipat ta' Liechtenstein kiser l-obbligi tiegħu li jirriżultaw mill-Artikoli 9, 10, 13 u 16 tal-Att imsemmi f'punt 1 tal-Anness X tal-Ftehim ŻEE (id-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern), kif adattat għall-Ftehim ŻEE permezz tal-Protokoll 1 tiegħu: billi żżomm fis-seħħ l-Artikolu 7 tal-Att tal-Kummerċ tal-Liechtenstein li jistipula sistema ta' awtorizzazzjoni minn qabel għal intrapriżi li għandhom l-intenzjoni li jistabbilixxu ruħhom f'Liechtenstein; billi żżomm fis-seħħ l-Artikolu 8(1) tal-Att tal-Kummerċ ta' Liechtenstein, sa fejn din timponi kundizzjonijiet li mhumiex ċari u mhux ambigwi għall-għoti ta' awtorizzazzjoni minn qabel għal impriżi li jixtiequ jistabbilixxu ruħhom f'Liechtenstein, jiġifieri l-kundizzjonijiet biex ikun hemm il-persunal meħtieġ u li jkollha kompetenza adegwata tal-lingwa Ġermaniża; billi tonqos milli tiżgura li l-kondizzjonijiet għall-awtorizzazzjoni minn qabel, stabbiliti skont l-Att dwar il-Kummerċ tal-Liechtenstein m'għandhomx jiddupplikaw il-ħtiġijiet u l-kontrolli li huma ekwivalenti jew essenzjalment komparabbli fir-rigward tal-għan tagħhom li għalihom minn jipprovdi s-servizzi huwa diġà suġġett fi Stat ieħor taż-ŻEE; billi naqset milli tiżgura li l-proċedura u l-formalitajiet dwar awtorizzazzjoni minn qabel taħt l-Att dwar il-Kummerċ ta' Liechtenstein huma stipulati b'mod ċar; u, billi żżomm fis-seħħ l-Artikolu 21 tal-Att tal-Kummerċ tal-Liechtenstein li teħtieġ li l-impriżi jinnotifikaw minn qabel il-ħsieb tagħhom li jipprovdu servizzi transfruntieri fil-Liechtenstein. Tiddikjara li, sa fejn is-servizzi koperti mill-"Att dwar il-Kummerċ tal-Liechtenstein jaqgħu barra l-kamp ta' applikazzjoni tal-Att imsemmi f'punt 1 tal-Anness X tal-Ftehim ŻEE (id-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern), kif adattat għall-Ftehim ŻEE permezz tal-Protokoll 1 tiegħu, il-Prinċipat tal-Liechtenstein ikun kiser l-obbligi tiegħu li jirriżultaw mill-Artikoli 31 u 36 tal-Ftehim ŻEE: billi żżomm fis-seħħ l-Artikolu 7 tal-Att tal-Kummerċ tal-Liechtenstein; u, billi żżomm fis-seħħ l-Artikolu 21 tal-Att tal-Kummerċ tal-Liechtenstein. Tordna lill-Prinċipat tal-Liechtenstein biex iħallas l-ispejjeż tal-proċedimenti. L-Artikolu 87(2) tar-Regolament (KE) Nru 987/2009 jipprojbixxi l-istituzzjoni debitriċi milli tikkontesta s-sejbiet mediċi tal-istituzzjoni tal-post ta' żjara jew ta' residenza matul il-proċedura amministrattiva. L-effett vinkolanti msemmi fl-Artikolu 87(2) tar-Regolament (KE) Nru 987/2009 japplika fil-proċedimenti tal-qorti li jsegwu proċediment amministrattiv quddiem l-istituzzjoni debitriċi f'sitwazzjoni bħal dik tal-kawża attwali. Fil-Kawża E-2/16, Gerhard Spitzer vs l-Awtorità ta' Sorveljanza tal-EFTA — APPLIKAZZJONI taħt l-Artikolu 36(2) tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja għall-annullament tad-Deċiżjoni tal-Awtorità ta' Sorveljanza tal-EFTA Nru 425/15/COL tal-25 ta' Novembru 2015 dwar arranġamenti finanzjarji kollaterali fil-Liechtenstein, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, ħarġet ordni fl-24 ta' Mejju 2016, li l-parti operattiva tagħha hija kif ġej: L-applikazzjoni ġiet miċħuda bħala inamissibbli. Ir-rikorrent għandu jeħel l-ispejjeż tal-proċedimenti. Permezz ta' ittra tat-12 ta' Mejju 2016, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta' Reykjavik) li waslet għand ir-Reġistru tal-Qorti fit-18 ta' Mejju 2016, għal Opinjoni Konsultattiva fil-kawża ta' Fjarskipti hf. vs Póst- og fjarskiptastofnun dwar il-mistoqsijiet li ġejjin: Jistal-punt (a) tal-Artikolu 2 tad-Direttiva 2002/21/KE tal-Parlament Ewropew u tal-Kunsill, tas-7 ta' Marzu 2002, dwar qafas regolatorju komuni għan-netwerks ta' komunikazzjonijiet u servizzi elettroniċi (Direttiva Qafas), jiġi interpretat b'tali mod li t-terminu "netwerk ta' komunikazzjonijiet elettroniċi" ikopri t-trażmissjoni ta' sinjali li huma miktuba bħala messaġġ SMS dwar tmiem tal-utenti apparat konness permezz ta' brawżer tal-web għall-"Il-paġni tiegħi" fuq il-web server ta' telekomunikazzjonijiet elettroniċi tal-impriżi tad-dominju fuq l-Internet, permezz tal-Internet pubbliku u għall-PHP skript softwer fuq l-istess impriża tat-telekomunikazzjonijiet tad-dominju fuq l-Internet, li tirċievi s-sinjali, tipproċessahom u twassal minnhom minn impriża tat-telekomunikazzjonijiet tad-dominju fuq l-Internet għal SMS server (SMSC) f'sistema ta' komunikazzjoni tagħha, li mbagħad tibgħathom permezz tan-netwerk tat-telefown lin-numru tat-telefown tar-riċevitur? Jekk it-tweġiba għal Mistoqsija 1 hija fl-affermattiv, għandu punt (c) tal-Artikolu 2 tad-Direttiva 2002/21/KE jiġi interpretat fis-sens li l-kunċett ta' "servizz ta' komunikazzjonijiet elettroniċi" ifisser servizz li jikkonsisti fit-twassil ta' sinjali li jseħħu fuq netwerk ta' komunikazzjoni kif deskritt fil-Mistoqsija 1 meta (i) tariffa tinġabar għal servizz bħal dan, u (ii) meta ma jkun hemm l-ebda tariffa x'tinġabar għal servizz bħal dan? Jekk it-tweġiba għal-Mistoqsija 2 hija fl-affermattiv, għandu punt (d) tal-Artikolu 2 tad-Direttiva 2002/21/KE jiġi interpretat fis-sens li l-kunċett ta' "netwerk pubbliku tal-komunikazzjoni" jkopri servizz ta' komunikazzjonijiet elettroniċi deskritti fil-Mistoqsija 2, li huwa pprovdut fuq netwerk ta' komunikazzjoni elettronika kif deskritt fil-Mistoqsija 1, irrispettivament minn jekk dak is-servizz ikun (i) disponibbli għall-pubbliku, jew (ii) disponibbli biss lill-abbonati kollha ta' impriża tat-telekomunikazzjoni? L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8381 — Motherson Sumi Systems/PKC Group, f'dan l-indirizz: F'paġna 2, it-tieni tabella, it-titolu għandu jaqra kif ġej: